armvectores/hy_wikipedia_2023 huggingface dataset:
Ռումինիայում ՅՈՒՆԵՍԿՕ-ի Համաշխարհային ժառանգության ցանկ

ՅՈՒՆԵՍԿՕ-ի Համաշխարհային ժառանգության ցանկում Ավստրիայի օբյեկտները թվով 7-ն են (2016 թվականի դրությամբ), որը կազմում է ընդհանուր թվի 0,7 % -ը (1073-ը 2017 թվականին)։ 6 օբյեկտներ ցանկում ներառված են մշակութային չափանիշներով, ընդ որում դրանցից 1-ը ճանաչվում է որպես մարդկային ստեղծագործ հանճարի գլուխգործոց (չափանիշ)։  Բացի այդ, 2014 թվականի դրությամբ Ռումինիայի տարածքում տեղակայված են 14 օբյեկտներ, որոնք Համաշխարհային ժառանգության ցանկում ընդգրկվելու թեկնածուներ են։ Ռումինիայի Հանրապետությունը 1990 թվականի դեկտեմբերի 18–ին վավերացրել է ժառանգության պաշտպանության կոնվենցիան։ Ռումինիայի առաջին օբյեկտն ընդգրկվել է ցանկում 1991 թվականին, Համաշխարհային ժառանգության հանձնաժողովի 15-րդ նստաշրջանում։


== Ցանկ ==
Այս աղյուսակում օբյեկտները տեղակայված են ՅՈՒՆԵՍԿՕ-ի համաշխարհային ժառանգության ցուցակում։


=== Օբյեկտների աշխարհագրական տեղադրություն ===


== Թեկնածու ցանկ ==
Այս ցանկը ցույց է տալիս Ռումինիայի կառավարության կողմից առաջարկված օբյեկտները՝ Համաշխարհային ժառանգության ցուցակում ընդգրկվելու համար։


=== Օբյեկտների աշխարհագրական տեղադրություն ===


== Տես նաև ==
Համաշխարհային ժառանգություն
Միավորված ազգերի Կրթության, գիտության և մշակույթի կազմակերպություն


== Ծանոթագրություններ ==


== Արտաքին հղումներ ==
Ռումինիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ (անգլ.)
Սեպտեմբերի 9

Սեպտեմբերի 9, տարվա 252-րդ (253-րդ նահանջ տարիներում) օրն է։


== Դեպքեր ==
9 - Տևտոբուրգյան անտառի ճակատամարտ
1570 - թուրքերը գրավում են Նիկոսիան
1801 - Բաքուն մտցվում է ռուսական կայսրության կազմի մեջ
1850 - Կալիֆոռնիան դառնում է Միացյալ Նահանգների 31-րդ նահանգը
1922 - թուրքերի հաղթանակով ավարտվում է հույն-թուրքական պատերազմը
1923 - Միացյալ Նահանգներում ստեղծվում է NBC ազգային հեռուստընկերությունը
1932 - Իսպանիայի կառավարությունն ինքնավարություն է շնորհում Կատալոնիային
1948 - Կիմ Իր Սենը հայտարարում է Կորեայի Ժողովրդա-Դեմոկրատական Հանրապետության ստեղծման մասին
1969 - Կանադայում ուժի մեջ է մտնում անգլերենի հետ հավասար ֆրանսերենի գործածության մասին օրենքը
1991 - Տաջիկիստանը անկախանում է Խորհրդային Միությունից։
2009՝ ժամը 9։09։09-ին կատարվում է Դուբայի մետրոյի բացման արարողությունը


== Ծնունդներ ==
1585 - Կարդինալ Ռիշելիե, ֆրանսիացի նշանավոր պետական գործիչ, գրող (մ. 1642)
1828 - Լև Տոլստոյ Лев Николаевич Толстой ռուս գրող
1848 - Էլիա Միլոզևիչ Elia Millozevich իտալացի աստղագետ
1871 - Իվան Գուբկին, ռուս խորհրդային երկրաբան
1885 - (Հին տոմարով) Ֆոմա Հարտման Фома Гартман ռուս կոմպոզիտոր և դիրիժոր
1911 - Լի Ջեյ Կոբբ Lee J. Cobb հրեական ծագումով ամերիկացի դերասան
1912 - Աբրահամ Աբրահամյան ռադիոտեխնիկայի գիտնական (մ. 1988 թ.)
1927 - Մարգո Մուրադյան, դերասանուհի
1933 - Էրիկ Հարությունյան, կոմպոզիտոր
1942 - Ռաֆայել Քոթանջյան, թատրոնի և կինոյի հայ նշանավոր դերասան
1952 - Արեգ Գրիգորյան, պետական և քաղաքական գործիչ
1960 - Հյու Գրանտ Hugh Grant անգլիացի դերասան և փրոդյուսեր
1966 - Ադամ Սենդլեր Adam Sandler ամերիկացի դերասան, սցենարիստ, փրոդյուսեր և երաժիշտ
1975 - Մայքլ Բուբլե Michael Steven Bublé իտալացի ծագումով կանադացի երգիչ, երգահան և դերասան
1985 - Լուկա Մոդրիչ Luka Modrić խորվաթ ֆուտբոլիստ, Ռեալ Մադրիդի խաղացող
1986 - Քեթի Տոպուրիա, երգչուհի
1987 - Ալեքսանդր Սոնգ Alex Song կամերունցի ֆուտբոլիիստ
1931 - Մաքսիմ Մարտիրոսյան, բալետի հայ խորհրդային արտիստ և բալետմայստեր
Արցախի պատերազմի մասնակիցներ՝
1937 - Շուրա Առստամյան
1964 - Լիպարիտ Աղավելյան


== Մահեր ==
1087 - Վիլհելմ I Նվաճող, 1066 թվականից եղել է Անգլիայի թագավոր
1885՝ հայ կոմպոզիտոր, երաժշտագետ և մանկավարժ Նիկողոս Թաշչյան (ծն. 1841)
1898՝ ֆրանսիացի բանաստեղծ Սթեֆան Մալարմե
1901՝ ֆրանսիացի նկարիչ Տուլուզ-Լոտրեկ
1962՝ ավիաշարժիչների խորհրդային կոնստրուկտոր Վլադիմիր Կլիմով
1973՝ վրացի լեզվաբան Գեորգի Ծերեթելի
1976 - Չինաստանի Ժողովրդական Հանրապետության հիմնադիր Մաո Ցզե Դուն (ծն. 1893)
Արցախի պատերազմում զոհված մարտիկներ՝
1992 - Գարեգին Շառոյան (* 1953 թ. Ծալկայի շրջանում)
1992 - Դավիթ Գևորգյան (* 1960 թ. Ջաջուռ գյուղում)
1993 - Արտակ Օհանյան (Գուսան) (* 1962 թ.Վարդենիկ գյուղում )
2005՝ իտալացի լեզվաբան Ջուլիանո Բոնֆանտե
2011՝ քաղաքական և հասարակական գործիչ Գարեգին Ազարյան


== Տոներ ==
Հյուսիսային Կորեա՝ Հանրապետության օր (1948)
Տաջիկիստան՝ Անկախության օր (Սովետական Միությունից, 1991)
Իզմիր, Թուրքիա՝ Անկախության օր (1922 թ. հույներից Աթաթուրքի բանակի կողմից գրավելու օրը)
Քալիֆորնիա նահանգն ԱՄՆ կազմի մեջ մտնելու օր
Աղմաշատ

Աղմաշատ, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Դիարբեքիր քաղաքից հյուսիս։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ստեպնոյ (գյուղ, Խայբուլինսկի շրջան)

Անվան այլ կիրառումների համար տե՛ս՝ ՍտեպնոյՍտեպնոյ (ռուս.՝ Степной, բաշկիրերեն՝ Степной), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 763 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆոնք

Ֆոնք (անգլ.՝ phonk), հիփ–հոփի ենթաժանր, ոգեշնչված 1990-ականների Մեմֆիսյան ռեփից։ Ամենից շատ ներկայացված է SoundCloud և Spotify հարթակներում, բնութագրվում է ֆանկի նոստալգիկ նմուշներով, կասետային ձայնով, վերցված է LO-FI-ից և հաճախ ուղեկցվում է հին վոկալ ձայնագրություններով՝ Մեմֆիսի ռեփի ոճով։ Ժանրում սովորաբար օգտագործվում են 1990-ականների սկզբի հիպ-հոփ սեմպլեր, համակցված ջազային մոտիվներով։


== Պատմություն ==
Հաճախ ֆոնքը սահմանվում է որպես Z սերնդի երաժշտություն, առաջինը այս ոճը սկսել են օգտագործել Մեմֆիսյան արտիստներ DJ Paul–ը, X-Raided–ը, Phonk Beta–ն, Tommy Wright III–ը և Three 6 Mafia խումբը։ Ֆոնքի առաջին ալիքը մարեց 2000-ականների վերջին, բայց արդեն 2010-ականների սկզբին ոճը վերածնվեց։ «Ֆոնք» բառը հայտնի դարձավ SpaceGhostPurrp-ի շնորհիվ, որը թողարկեց «Pheel Tha Phonk», «Bringin' Tha Phonk» և «Keep Bringin' Tha Phonk» թրեքերը։ YouTube-ի ալիքները, հատկապես Sad Soundcloud-ը, TrillPhonk-ը, նույնպես մեծ դեր են խաղացել ֆոնքի տարածման գործում։
Տարիներ շարունակ Ֆոնքը փոփոխվել է SoundCloud-ում, ինչպես նաեւ ազդել է այնպիսի ռեփերների ստեղծագործությունների վրա, ինչպիսիք են XXXTentacion–ը, Ski Mask the Slump God–ը, Trippie Redd–ը և այլք։ Ֆոնքը թրեպի մեղմացված տարբերակն է, որը տարբերվում է նրանից՝ չունենալով «մռայլ, մութ, Մեմֆիսային ուղղվածություն ունեցող ձայն», ավելի շատ ջազի և դասական հիփ–հոփի օգտին։ 2016-2018 թվականներին ֆոնքը դարձել է SoundCloud-ում ամենաշատ լսվող ժանրերից մեկը, իսկ #phonk հեշթեգը դարձել է տարվա ամենահայտնիներից մեկը։


== Առանձնահատկություններ ==
Ֆոնքի առանձնահատկությունն այն է, որ այն կապված չէ որևէ տարածաշրջանային «բեմ»–ով։ Սա կապված է SoundCloud հարթակի առանձնահատկությունների հետ, որը սովորաբար առանձնացնում է հիպ-հոփի և էքսպերիմենտալ փոփի ենթաժանրերը։ Ֆոնք–արտիստ Lowpocus-ը 2017 թվականին հարցազրույցում ասել է. «Ֆոնքի զարմանալի բանն այն է, որ կատարողներ կան աշխարհի բոլոր ծայրերում։ Ֆոնքի երգիչներ կարող եք գտնել Կանադայում, ԱՄՆ-ում, Ֆրանսիայում և նույնիսկ Ռուսաստանում»։


== Դրիֆթ-ֆոնք ==
Դրիֆթ–ֆոնքը Ֆոնքի ենթաժանր, որն առաջացել է 2010-ականների վերջին։ Այս ժանրը բնութագրվում է բարձր բասի, կովբելի և աղավաղված հնչյունների (կամ կլիպպինգի) օգտագործմամբ, որոնք հաճախ անհասկանալի են դարձնում ձայնային նմուշների բառերը։ Այսպիսի թրեքների տեմպը շատ դեպքերում բավականին բարձր է։ Դրիֆտ–ֆոնքի տեսանյութերը հաճախ ցուցադրում են դրիֆտային և փողոցային մրցարշավային մեքենաների տեսահոլովակներ, ինչը ժանրը հանրաճանաչ է դարձնում առցանց ավտոմոբիլային մշակույթում։ Ժանրը արագ տարածվել է TikTok սոցիալական ցանցի շնորհիվ 2020 թվականին։ Դրիֆթ-Ֆոնք թրեկների հայտնի հեղինակների մեծ մասը Ռուսաստանից են։ Այս ժանրի հիմնադիրները համարվում են այնպիսի արտիստներ, ինչպիսիք են Ghostface Playa-ն, Pharmacist-ը, Prxsxnt Fxture-ը, Dvrst-ը, Kaito Shoma-ն և Ya$h-ը։


== Ծանոթագրություններ ==
Դերիկ (Շիրվանի գավառ, Էրունի)

Անվան այլ կիրառումների համար տե՛ս՝ Դերիկ (այլ կիրառումներ)Դերիկ, գյուղ Արևմտյան Հայաստանում, Բիթլիսի վիլայեթի Շիրվանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Առաստե

Առաստե (էստ․՝ Araste), գյուղ Էստոնիայի Ռապլամաա նահանգի Վիգալա շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սկրատ (մուլտհերոս)

Սքրեթ, (անգլ.՝ Scrat, ) «Blue Sky Studios» անիմացիոն ստուդիայի կողմից արտադրված «Սառցե դարաշրջան» անիմացիոն ֆիլմերի մուլտհերոսներից մեկը, որի ցեղատեսակը անորոշ է։ Հայտնի է, որ նա արական սեռի ներկայացուցիչ է, քանի որ մի սերիայում նա սիրահարվում է իր ցեղակից մեկ այլ սկյուռանման առնետի հետ։ Կրատը հանդիսանում է «Gone Nutty», «No Time for Nuts» և «Scrat’s Continental Crack Up» կարճամետրաժ անիմացիոն ֆիլմերի գլխավոր հերոսը, ինչպես նաև «Սառցե դարաշրջան», «Սառցե դարաշրջան 2. Գլոբալ տաքացում», «Սառցե դարաշրջան 3. դինոզավրերի դարաշրջան» և «Սառցե դարաշրջան 4. Կոնտինենտալ տեղաշարժ» մուլտֆիլմերի հերոսներից մեկը։
Բոլոր ֆիլմերում Սքրեթի կերպարը մշակել է Քրիս Ուեջը։ Սքրեթի անվանումը ծագել է անգլերեն երկու բառերի երկու արմատներից։ Նրա անվան սկզբնամասը վերցված է «squirrel» (հայերեն՝ սկյուռ) բառից, իսկ վերջնամասը «rat» (հայերեն՝ առնետ) բառից։ Սքրեթը կենսաբանական տեսանկյունից նման չէ որևէ կենդանու։ Նա ունի որոշ հատկություններ, որոնք նման են և սկյուռներին, և առնետներին։ Նա ունի այնպիսի երկար և փափլիկ պոչ՝ որը նման է սկյուռներին, սակայն նաև ունի երկար սուր առնետային քիթ։


== Ծանոթագրություններ ==


== Արտաքին հղումներ ==
Фан-сайт по теме
Официальная страница фильма «Ледниковый период 2» Archived 2009-08-04 at the Wayback Machine.
www.iceagemovie.com/ мультфильма «Ледниковый период 4: Континентальный дрейф». պաշտոնական կայք
«Ледниковый период 4: Континентальный дрейф»(անգլ.) ֆիլմը allmovie կայքում:
«Ледниковый период 4: Континентальный дрейф»(անգլ.) ֆիլմը Rotten Tomatoes կայքում
«Ледниковый период 4: Континентальный дрейф»(անգլ.) ֆիլմը Box Office Mojo  կայքում
Ջոն Բարնս

Ջոն Բարնս (անգլ.՝ John Allen Barnes, փետրվարի 28, 1957(1957-02-28), Angola, Ինդիանա, ԱՄՆ), ամերիկացի ​​ֆանտաստ գրող։ Առաջին կրթությունն ստացել է Վաշինգտոնի համալսարանում` քաղաքագիտություն մասնագիտությամբ, իսկ երկրորդը՝ Մոնտանա նահանգի ​​համալսարանում (թատերագիտություն)։ Աշխատել է որպես համակարգային վերլուծաբան։


== Գրական գործունեություն ==
Առաջին` The Man who Pulled Down the Sky վեպը, լույս է տեսել 1986 թվականին։ Ֆանտաստիկայի ժանրում իր նորամուտը նշել է Finalities Beside The Grave պատմվածքով, 1985 թվականին։ Ընդհանուր առմամբ, գրել է մոտ մեկ տասնյակ գիտական ​​և ֆանտաստիկ վեպեր։ Անհատական ​​բարոյական պատասխանատվությունը սոցիալական համատեքստում, սոցիալական քննադատությունը, փակ հասարակությունների վրա գլոբալիզացիայի ազդեցության հարցերը խնդիրներ են, որոնք բարձրացնում է ամերիկացի հեղինակն իր աշխատություններում։


== Ստեղծագործությունների շարքեր ==
Միլիոնավոր բաց դռներ
Հարյուրամյակը կողքն է
Ժամանակի ռեյդեր
Ժամանակի պատերազմներ
Ջեք Ջինանկա
Դիրեկտիվ 51


== Ծանոթագրություններ ==
Գիշերն ամբողջ արյունը սև է

«Գիշերն ամբողջ արյունը սև է» (ֆր.՝ Frère d'âme, «Հարազատ հոգի»), ֆրանսիացի գրող Դավիթ Դիոպի վեպը, որն առաջին անգամ հրատարակվել է 2018 թվականի օգոստոսին։ Արժանացել է Լիցեիստների գոնկուրյան մրցանակի (2018) և Բուքերյան միջազգային մրցանակի (2021)։


== Սյուժե ==
Ֆիլմը պատմում է սենեգալցի զինվորի ճակատագրի մասին, որը մասնակցում է Առաջին համաշխարհային պատերազմին Ֆրանսիայի կողմից։


== Քննադատություն ==
Քննադատները վեպին դրական են վերաբերվել։ RFI-ն գիրքն անվանել է «սուր և խոցող»՝ նշելով նաև Դիոպի «շատ ուղիղ» ոճը։ 

«Le Monde» թերթը հայտարարել է, որ տվյալ պատմությունն ունի «անհերքելի գրական հատկանիշներ» և շատ հաջող է հրապարակվել՝ Հաշտության օրվա 100-ամյակի օրվանից քիչ առաջ։
Բրիտանական «The Guardian» պարբերականի լրագրող Անժելիկա Քրիսաֆիսը ստեղծագործությունը բնութագրել է որպես «սրտաճմլիկ և քնարական»։
«The Spectator» ամսագրի գրախոսող Սյուզի Ֆեյն իր գրախոսականում գիրքը անվանել է «հզոր»։
«The New York Times»-ից Լաուրա Կապելը գովաբանել է գիրքը «ֆրանսիական գեղարվեստական գրականության մեջ գաղութային պատմության» ներկայացման մեջ ունեցած ներդրման համար, իսկ նիգերիացի գրող և քննադատ Չիգոզի Օբիոման այն նկարագրել է որպես «արտասովոր վեպ մարդկության պատմության մեջ արյունոտ բծի մասին»։
Գրող Աննա Բրանախ-Կալասը պնդում էր, որ վեպը հավերժացնում է ֆրանսիական բանակի զինվորների ներդրումը Առաջին համաշխարհային պատերազմում՝ ընդգծելով նրանց խոցելիությունը և ուժեղ հոգեբանական տրավմաները, որոնք ստացվել են ռազմաճակատի գծում։


== Մրցանակներ ==
2018 թվականի նոյեմբերի 15-ին գիրքն արժանացել է Լիցեիստների գոնկուրյան մրցանակի։
2021 թվականին ստեղծագործությունն արժանացել է Բուքերյան միջազգային մրցանակի, ինչի շնորհիվ Դիոպը դարձել է այդ մրցանակին առաջին ֆրանսիացի գրողը։
Globe de Cristal Award լավագույն վեպի համար (2019)
Prix Ahmadou-Kourouma (2019)
Prix des lecteurs lycéens de l'Escale du livre (2019)
Ստրեգա Եվրոպա մրցանակ (2019)
Los Angeles Times Book Prize արձակի կատեգորիայում (2020)


== Ծանոթագրություններ ==
Գանձակի լեռնաշղթա

Գանջայի լեռներ, լեռներ Փոքր Կովկաս լեռնահամակարգում։ Ձգվում է Աղստև և Թարթառ (Տրտու) գետերի միջև։ Գանջայի լեռների երեք հատվածներում ունեն տարբեր անուններ։ Արևմտյան հատվածը Մրղուզ գագաթի (3010 մ) անվամբ է, միջինը կոչվում է Սևանի լեռներ, իսկ արևելյանը, որ սկսվում է Հինալ գագաթից և արևելյան ուղղությամբ ձգվում է մինչև Թարթառ գետի ստորին հոսանքը, կոչվում է Մռավ։ Առաջացել է երրորդական դարաշրջանում։ Ջրբաժան է Կուր և Արաքս գետերի միջև։ Մրղուզի լեռնաշղթայի հարավ-հայաց լանջերը զառիթափ են, իսկ հյուսիսայինը՝ մեղմաթեք և աստիճանաբար իջնելով միախառնվում են Մերձկուրյան դաշտավայրի հետ։ Նրա հարավային լանջերի ստորին մասերը ծածկված են անտառներով։ Սևանի լեռները Մրղուզից ավելի բարձր են։ Նրա հարավային լանջերը, որ ուղղված են դեպի Սևանա լիճը, ժայռոտ են, լեռնանցքները բարձր են և ձմեռը համարյա անանցանելի։ Լեռնաշղթայի այդ կողմում գտնվող մի քանի առանձնացած ձորերում պահպանվել են գիհու պուրակներ, իսկ հյուսիսային լանջերն անտառապատ են։ Սևանա լեռնաշղթայից դեպի հյուսիս ձգվող լեռնաճյուղերը հայտնի են հանքային հարստություններով։


== Ծանոթագրություններ ==
Շահին Ֆերմանյան

Շահին Կարապետի Ֆերմանյան (1884, Սիս, Կոզանի գավառ, Ադանայի նահանգ- 1937), հայ ատամնաբույժ։


== Կենսագրություն ==
Ծնվել է 1884 թվականին Ադանայի նահանգի Կոզանի գավառի Սիս քաղաքում՝ Կարապետ էֆենդի Ֆերմանյանի ընտանիքում։ Ատանաբուժությունը սովորել է մի էվերեկցի ատամնաբույժի մոտ։ 1912 թվականին ամուսնացել է և 1913 թվականին ունեցել որդի Բյուզանդին։
1915 թվականի ընդհանուր տեղահանության ժամանակ աքսորվել է Հալեպ։ Հետագայում որոշ ժամանակ մնացել է Գասթոնում, ապա՝ Համայում։ Ողջ է մնացել իր մասնագիտության շնորհիվ։ 1918 թվականին՝ Առաջին համաշխարհային պատերազմի ավարտից հետո, վերադարձել է Սիս։ Սիսի տեղահանությունից հետո գաղթել է Ադանա, այստեղից անցել է Բեյ­րութ, հետո՝ Բեյրութից 20 կմ հյուսիս գտնվող Ջունի ծովափնյա ավանը, ապա՝ Լիբանանի Բեքաայի հովտի Թաալաբայա գյուղը։
Մահացել է 1937 թվականին՝ 53 տարեկանում։ Թաղվել է Լիբանանի Բեքաայի նահանգի կենտրոն Զահլե քաղաքում։ 1948 թվականի դրությամբ որդին՝ Բյու­զանդ Ֆեր­մա­նյա­նը, անվանի ատամնաբույժ էր։


== Գրականություն ==
Քէլէշեան Միսաք, ՍիսՄատեան, Պէյրութ, 1949։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Սոմալներ

Սոմալներ, սոմալցիներ, սոմալեցիներ (Կաղապար:Lang-so, արաբ․՝ صوماليون‎‎‎), ժողովուրդ։ Բնակվում են Աֆրիկայի Սոմալի թերակղզում՝ Սոմալիի Հանրապետությունում, Եթովպիայի սահմանամերձ շրջաններում, նաև Քենիայում, Ջիբութիում և մի քանի այլ երկրներում։ Թիվը՝ ավելի քան 20 միլիոն (2014)։ Լեզուն պատկանում է քուշական լեզուներին։ Կրոնով սուննի մուսուլմաններ են։ Հիմնական զբաղմունքը անասնապահությունն է (ուղտեր, խոշոր եղջերավոր անասուններ), գետահովիտներում՝ երկրագործությունը։ Ազգային ազատագրական պայքարի հետևանքով նախկին Բրիտանական Սոմալի լենդից և Իտալական Սոմալիից կազմվեց (1960)
ինքնուրույն Սոմալիի Հանրապետությունը։ Սոմալի պատմության, տնտեսական և մշակույթի մասին տես Սոմալի հոդվածը։
Ուիլյամ Ֆորսայթ

Ուիլյամ Ֆորսայթ (անգլ.՝ William Forsythe, հունիսի 7, 1955(1955-06-07), Բրուքլին, Նյու Յորք, Նյու Յորք, ԱՄՆ), ամերիկացի դերասան և պրոդյուսեր։ Նրան հաճախ հրավիրում են խաղալու «լավ տղաների» դերեր — ավազակների կամ ոստիկանների։


== Կենսագրություն ==


=== Դերասանական կարիերա ===
Ուիլյամ Ֆորսայթը հեռուստատեսությամբ պատկերել է քրեական լիդերների՝ Ալ Կապոնե—1993 թվականի «Անձեռմխելիները» հեռուստասերիալում, Սեմի «Ցուլ» Գրավանո—HBO-ի 1996 թվականի «Գոտտի», նաև շատ կինոֆիլմերում հայտնվել է ամպլուայում։ Այդ բնույթի ամենաշատ խառնվածքային դերերից մեկը՝ Ռիչի Մադանոն է, Ստիվեն Սիգալի «Հանուն արդարության» ֆիլմը։
Նա վերջին աշխատանքների շրջանում պատկերել է ամերիկացի սերիական մարդասպան Ջոն Ուեյն Գեյսիին՝ «Հարգելի պարոն Գեյսի» (2010) կենսագրական ֆիլմում, «Վերջին զոհը» գրքի մոտիվներով, որը գրվել է ուսանող Ջեյսոն Մոսի հիշողությունների հիման վրա, ով շփվել է Գեյսիի հետ նրա՝ մահապարտների խցիկի առաջ լինելուց վերջին տարում։


== Ֆիլմագրություն ==
1981 — Սարերի արքան
1983 — Մարդ, ով չի էլ եղել
1984 — Ծածկոց և աշույն
1984 — Մի անգամ Ամերիկայում
1987 — Արիզոնայի դաստիարակությունը
1987 — Նախազգուշացման բոլոր չափերը
1987 — Մոլախոտեր
1988 — Պատի Հերստ
1989 — Գարնանային ջրեր
1989 — Մահացու կերպով
1990 — Դիկ Թրեյսի
1991 — Հանուն արադարություն
1991 — Ինչպես կատարել կարիերան
1991 — Խաղաղ (ֆիլմ)
1992 — Ատրճանակը Բետի Լուի պայուսակում
1992 — Պար ջրի վրա
1992 — Ես ամերիկացիեմ
1993 — Անգութը 3
1994 — Նշանին ուղղակի խփելը (ֆիլմ)
1995 — Անմահները
1995 — Վիրտուալություն
1995 — Խուլիգանների քաղաքը
1995 — Ցանկության մյուս կողմում
1995 — Ինչով զբաղվել մեռյալին Դենվերում
1996 — Փոխարինում
1996 — Ժայռը
1996 — Գոտտի Gotti — Սեմի
1998 — Կրակե փոթորիկ
1999 — Բլյուզը մեծ քաղաքից
1999 — Ադամանդե ոստիկանը
1999 — Կառավարիր քո նավը
1999 — Հրավիրված տղամարդ
2001 — Կամուֆլյաժ
2001 — Հեմինգուեյ
2001 — Սև խումբը
2002 — Ափեր
2002 — Լամարկի վերջին գործը
2002 — Ծանր փողեր
2003 — Մարտական խումբ
2005 — Անօրինակություն Լոս Անջելեսում
2005 — Սատանայի արտաքսյալները
2006 — Սարսափի վարպետները։ Սերիա՝ Մենք բոլորս ուզում ենք պաղպաղակ
2007 — Հելոուին
2007 — 88 րոպե
2008 — Մենտալիստ
2008 — Շեղզբի ուղին
2008 — Մահ.com / iMurders
2010 — Հորատանցման մեքենաների համալիր
2010 — Հարգելի պարոն Գեյսի
2011 — Ընդհատակյա կայսրություն
2011 — Սայթաքեցի, ընկա... / Slip & Fall
2012 — Մաֆիայի բժիշկը
Շաղափի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Շաղափ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 11 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Պրոյավինո (այլ կիրառումներ)

Պրոյավինո, կարող է վերաբերել՝

Պրոյավինո - գյուղ Ռուսաստանի Սմոլենսկի մարզի Վելիժսկի շրջանի կազմում։
Պրոյավինո - գյուղ Ռուսաստանի Սմոլենսկի մարզի Վելիժսկի շրջանի կազմում։
Մելնիկի (գյուղ, Բելոգորսկի շրջան)

Անվան այլ կիրառումների համար տե՛ս՝ ՄելնիկիՄելնիկի (ուկրաիներեն՝ Мельники, Ղրիմի թաթարերեն՝ Şavqal), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Շաբոլատ։
2001 թվականի տվյալներով Մելնիկի գյուղում բնակվում էր 345 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոգան Հենդերսոն

Լոգան Հենդերսոն (անգլ.՝ Logan Phillip Henderson, սեպտեմբերի 14, 1989(1989-09-14), North Richland Hills, Թերանտ շրջան, Տեխաս, ԱՄՆ)՝ ամերիկացի երգիչ, դերասան, պրոդյուսեր և կոմպոզիտոր։ Ավելի շատ հայտնի է Լոգան Միթչել` Nickelodeon ալիքի «Դեպի մեծ ժամանակներ» հեռուստասերիալից, որտեղ նա Big Time Rush խմբի անդամներից մեկն է։ 2017 թվականին Լոգանը թողարկեց «Լիդ-Սինգլ Sleepwalker»-ը առաջիկա «Sleepwalker(EP)» ալբոմի համար, որի թողարկումը սպասվում է 2018 թվականին։ Նաև իր ծննդյան տարեդարձի հաջորդ օրը Լոգանը թողարկեց նոր սինգլ «Sleepwalker - Bite My Tongue» մինի ալբոմի համար։


== Կենսագրություն ==
Լոգան Հենդերսոնը ծնվել և մեծացել է Տեխաս նահանգի Նորթ Րիչլենդ Հիլզում, իր 11- ամյա քրոջ` Փրեսլիի և իրենից 13 տարի փոքր խորթ եղբոր հետ միասին հիմա ապրում են Բելառուսում։ Այնուհետև տեղափոխվել է Կալիֆոռնիա նահանգ։
Առավել հայտնի է "Դեպի Մեծ Ժամանակներ" հեռուստասերիալում Լոգան Միթչելի կերպարով։
Լոգանը նաև նվագում է կիթառ և դաշնամուր։


== Ֆիլմեր ==
2008  թ.- Ուրբաթային լույսեր - Friday Night Lights
2009-2013  թթ.- Դեպի Մեծ Ժամանակներ - Big Time Rush
2013  թ.- Մեծ Ժամանակներ - Big Time Movie
2013  թ.- Պինգվինները Մադակասկարից - The Penguins of Madagascar* 2013 - Երկու Թագավորներ - Pair of Kings
2015  թ.- Մեծ Արտագաղթ - The Great Migration


== Սկավառակագրություն ==


=== Սինգլ ===


== Ծանոթագրություններ ==


== Աղբյուրներ ==
Լոգան Հենդերսոն Internet Movie Database կայքում
Լոգան Հենդերսոն Թվիթթերում
Լոգան Հենդերսոն Ինստագրամում
Դմիտրի Եգորով

Դմիտրի Ֆեոդորովիչ Եգորով (օգոստոսի 10, 1869(1869-08-10), դեկտեմբերի 2, 1869(1869-12-02) կամ դեկտեմբերի 10 (22), 1869, Մոսկվա, Մոսկվայի մարզ, Ռուսական կայսրություն - սեպտեմբերի 10, 1931(1931-09-10), Կազան, Թաթարստանի Ինքնավար Խորհրդային Սոցիալիստական Հանրապետություն, ՌԽՖՍՀ, ԽՍՀՄ), խորհրդային մաթեմատիկոս։ ԽՍՀՄ ԳԱ պատվավոր անդամ (1929), Մոսկվայի մաթեմատիկական ընկերության նախագահ (1922), Մոսկվայի համալսարանի պրոֆեսոր (1903)։ Աշխատանքները վերաբերում են դիֆերենցիալ երկրաչափության, վարիացիոն հաշվի, ինտեգրալ հավասարումների և իրական փոփոխականի ֆունկցիների տեսության հարցերին։


== Ծանոթագրություններ ==
Փոփ արտ

Փոփ արտ (անգլ.՝ pop-art - ընդմիջվող հնչյուն, թեթև հարված, բառացի՝ արվեստ, որ առաջացնում է անակնկալ, շփոթեցնող տպավորություն, մեկնաբանվում է նաև որպես անգլ.՝ popular art-ի՝ հանրամատչելի արվեստի կրճատ ձև), նեոավանգարդիստական ուղղություն կերպարվեստում։
Որպես աբստրակտ արվեստի յուրօրինակ հակազդեցություն, միաժամանակ, կապ ունենալով դադաիզմի (հատկապես Մարսել Դյուշանի գործերի) և սյուրռեալիզմի հետ, «Փոփ-Արտ»-ը տարածում է գտել 1950-ական թվականների 2-րդ կեսից ԱՄՆ-ում (Ջ․ Ռոզենկվիստ, Ջ․ Ջոնս, Ջ․ Դայն, ուղղության հիմնադիր՝ Ռ․ Ռաուշենբերգ), Մեծ Բրիտանիայում (Պ․ Բլեյք, Ռ․ Համիլտոն) և այլ երկրներում։ «Փոփ-Արտ»-ի ներկայացուցիչները հռչակել են «վերադարձ իրականությանը», մասսայական արտադրանքի նմուշների, մասսայական հաղորդակցության միջոցների (գովազդ, լուսանկար, վերատպություն և այլն) լեզվի, մարդուն շրջապատող արվեստական նյութական միջավայրի «գեղագիտական արժեքի բացահայտում»։ Նրանք բառացիորեն վերարտադրում են (հաճախ կուլաժի կամ սրան հիշեցնող տեխնիկաների օգնությամբ) ժամանակակից ոլրբանիզացված կենցաղի տիպական առարկաներ (կահկարասիներ, ապրանքների փաթեթավորում են), անվանի մարդկանց, իրադարձությունների հանրածանոթ տպագիր պատկերներ կամ էլ, նույնիսկ՝ այդ առարկաներն ու պատկերները կոմպոզիցիաների մեջ են ներառնում բնական վիճակվով։
«Փոփ-արտ», ինչպես և նրան պատմականորեն նախորդած մոդեռնիզմի հոսանքները, ներփակված է ինքնաբավ ձևական փորձերի շրջանակում և նույնպես հեռու է իրականության ռեալիստական վերապատկերումից, ինչպես, օրինակ, աբստրակցիոնիզմը, և, ըստ էության, հակարվեստ է։
Անցունակ զինվոր

Անցունակ զինվոր, շախմատում զինվոր, որի ուղղաձիգում չկան հակառակորդի զինվորներ, իսկ հարևան ուղղաձիգներում կա՛մ չկան հակառակորդի զինվորներ, կա՛մ դրանք չեն հարվածում այն դաշտերը, որոնցով զինվորը պետք է անցնի և հասնի փոխարկման դաշտ։
Գծապատկեր 1-ում անցունակ զինվորներ են սպիտակների b5, c4, և e5 և սևերի d4 զինվորները։

Որքան անցունակ զինվորը մոտենում է փոխարկման դաշտին, այնքան այն իրենից մեծ վտանգ է ներկայացնում։ 
Գծապատկեր 2-ում սպիտակների անցունակ զինվորը հասել է 6-րդ հորիզոնական, սակայն սպիտակների արքան փակել է նրա շարժվելու ճանապարհը։ Այստեղ սպիտակները Թg8+ քայլով հրապուրում են սևերի արքային, այնուհետև զինվորը շարժում առաջ՝ 1․Թg8+, Աxg8, 2.h7+, Աf8, 3.h8=Թ+, Աe7, 4. Թd8+, Աe6, 5.Թd6#։
Գծապատկեր 3-ում քայլը սևերինը լինելու դեպքում խաղը կավարտվեր ոչ-ոքի՝ 1․․․g6 քայլով։ Սակայն այստեղ քայլը սպիտակներինն է, նրանք զոհաբերում են երկու զինվոր և արդյունքում ստանում՝ 1. g6, fxg6 ( 1...hxg6 2.f6, gxf6 3.h6) 2. h6. gxh6 3. f6 հաղթանակ։


== Ծանոթագրություններ ==


== Գրականություն ==
Golombek, Harry (1977), Golombek's Encyclopedia of Chess, Crown Publishing, ISBN 0-517-53146-1
Hooper, David; Whyld, Kenneth (1992), The Oxford Companion to Chess (second տպ.), Oxford University Press, ISBN 0-19-866164-9
Levenfish, Grigory; Smyslov, Vasily (1971), Rook endings, Batsford, ISBN 0-7134-0449-3
Müller, Karsten; Pajeken, Wolfgang (2008), How to Play Chess Endings, Gambit Publications, ISBN 978-1-904600-
Robert Hübner: Abfall Nr. 26: Verbundene Freibauern I, ChessBase Magazin 1995, Heft 47 Seite 34–44, Heft 48 Seite 39–50, Heft 49 Seite 19–28.
Յանգ Ջիզի

Ջեյ Ուեյն Ջենկինս (անգլ.՝ Jay Wayne Jenkins, սեպտեմբերի 28, 1977(1977-09-28), Կոլումբիա), առավել հայտնի որպես Յանգ Ջիզի (անգլ.՝ Young Jeezy), ամերիկացի ռեփեր։ 
Հանդիսանում է ամերիկյան «U.S.D.A» հիփ հոփ խմբի հիմնադիրը, իսկ նախկինում նաև եղել է «Boyz n da Hood» խմբի անդամ։ Մինչև այդ խմբերի կազմում հանդես գալը, հայտնի է եղել դեռ 2001 թվականից, երբ թողարկվել է իր դեբյուտային «Thuggin' Under the Influence (T.U.I.)» ստուդիական ալբոմը։ Մինչև այժմ իր սոլո կարիերայի ընթացքում թողարկել է 9 ալբոմ և բազմաթիվ այլ միքսթեյպներ։ 4 անգամ առաջադրվել է Գրեմմի մրցանակաբաշխության «Լավագույն ռեփ կատարում» անվանակարգում, սակայն երբևէ չի հաղթել։


== Սկավառակագրություն ==


=== Ստուդիական ալբոմներ ===
«Thuggin' Under the Influence (T.U.I.)» (2001)
«Come Shop wit Me» (2003)
«Let's Get It: Thug Motivation 101» (2005)
«The Inspiration» (2006)
«The Recession» (2008)
«TM:103 Hustlerz Ambition» (2011)
«Seen It All: The Autobiography» (2014)
«Church in These Streets» (2015)
«Trap or Die 3» (2016)


== Արտաքին հղումներ ==
Պաշտոնական կայք Archived 2013-09-15 at the Wayback Machine.
Ոտնացուպեր (նկար, Գոյա)

«Ոտնացուպեր» (իսպ.՝ Los zancos)՝ Իսպանացի նկարիչ Ֆրանցիսկո Գոյայի մոտավոր 1791-1792 թվականների նկարը։ Կտավը պատկանում է Գոյայի աշխատանքների յոթերորդ շարքին, որը նա նկարել է թագավորական գոբելենի համար, թագավոր Չարլզ չորրորդ Էսքոլարի հանձնարարությամբ։


== Նկարագրություն ==
Նկարի սյուժեն և ոճը նման են Գոյայի նկարների նույն շարքից «Հսկաները»ին, միայն մանկական խաղի փոխարեն, որտեղ մի երեխան հսկայացել է հանդեպ մյուսի, այստեղ պատկերված է մեծական խաղ ոտնացուպերի վրա քայլելու տեսքով։ Երկու Ոտնացուպերով քայլողներից բացի նկարի կենտրոնում տեղ է գրավում ֆլեյտա նվագողը, որն ամենայն հավանականությամբ ցանկանում է երկրորդ հարկի պատուհանի մոտ կանգնած աղջկա ուշադրությունը գրավել։


== Գրականություն ==
MENA MÁRQUEZ, Manuela de, Goya: guía de sala, Madrid, Tf, 2008. ISBN 978-84-95452-46-7.


== Հղումներ ==
Նկարի նկարագրումը Պրադո թանգարանի կայքէջում
Կարկաչան (գետ)

Կարկաչան, Գարանկա, Կարանգա, Կարանգու գետ, Կարկաչ, Կարկաչուն, Կարկաջ, Կարկաջան, Ղարանլըղ, Ղարանղու, Ղարանղուխ, Ղարանղուն, Քարանգու, Քարանկու, գետ Հայաստանի Շիրակի մարզում։ Գոյանում է Մանթաշ և Արթիկիջուր գետերի միախառնումից և Գետք գյուղից 0,5 կմ հյուսիս-արևմուտքում ձախից խառնվում Ախուրյան գետին։ Երկարությունը՝ 55 կմ։ Երբեմն վերին հոսանքի անունով կոչվում է Մանթաշ։ Գետի աջափնյակում գտնվում է Սարատակ գյուղը։ Ըստ ՀՀ Շրջակա միջավայրի մոնոթորինգի և թափոնների ուսումնասիրության մասին Տեղեկագրի գետը աղտոտված  է գետաբերանի հատվածում։ Գետակի աղտոտված ջուրը վտանգում է Գետքի գյուղատնտեսությունը


== Ծանոթագրություններ ==
Դերասանների տուն (Նովոսիբիրսկ)

Դերասանների տուն (ռուս.՝ Дом артистов), բնակելի բազմաբնակարանային շենք Ռուսաստանի Նովոսիբիրսկ քաղաքի Կենտրոնական թաղամասում։ Հասցեն՝ Ռոմանովի փողոց, տուն 35։ Կառուցվել է 1930-ական թվականներին։ Շենքի ճարտարապետական ոճը միջանկյալ փուլ է 1920-ական թվականների կոնստրուկտիվիզմի և 1940-1950 թվականների նեոդասականության միջև։ Ճարտարապետներն են Բորիս Գորդեևը, Սերգեյ Տուրգենևը։ Տարածաշրջանային նշանակության ճարտարապետական հուշարձան է։


== Պատմություն ==
Տունը կառուցվել է 1930-ական թվականներին և սկզբնական շրջանում նախատեսված էր առավելապես թատերական գործիչների համար։


== Նկարագրություն ==
Տունը ճարտարապետական առումով կապված չէ հարակից շենքերի հետ և որևէ համակառույցի մաս չէ։ Այն զբաղեցնում է անջատ դիրք Ռոմանովի, Ֆրունզեի, Միչուրինի փողոցներով և Կարմիր պողոտայով կազմված թաղամասում։
Հինգհատվածանոց շենքի հատակագիծը մոտ է Լ-աձևին։ Հարավային ճակատը նայում է Ռոմանովի փողոցին, արևելյանը՝ 16-հարկանի շենքին (Ռոմանովի փողոց, 39), արևմտյան ճակատը գտնվում է Ռոմանովի փողոց, 33 շենքի և Կենցաղի տան (Կարմիր պողոտա, 50) դիմաց, հյուսիսային կողային հատվածը նայում է Ազգային գվարդիայի զորքերի Սիբիրյան օկրուգի վարչության շենքին (Ֆրունզեի փողոց, 10)։
Շինության հիմնական ճարտարապետական առանձնահատկությունն է ճակատների զարդափոսավորումը։ Պատերին գտնվում են դեպի ներս խորացող և աստիճանաբար փոքրացող ուղղանկյունաձև խորշեր, որոնք եզրակալում են պատուհանները և ձևավորում են լայն հորիզոնական գոտիներ, որոնք հակադրվում են աստիճանավանդակների վիտրաժային պատուհանների ուղղահայաց ժապավեններին։ Աստիճանավանդակները էրկերների տեսքով դուրս են ցցվում պատի հարթությունից և ճակատներին հաղորդում պլաստիկ արտահայտչականություն և հագեցածություն, ինչը հատկապես նկատելի է արևոտ եղանակին, երբ պատերի մակերեսին հայտնվում են խոր ստվերներ։
Առաջին հարկը կոպտատաշության և գույնի պատճառով հակադրվում է մյուս հարկերին, բացի այդ, այն մյուսներից բաժանվում է գոտի-քիվով։
Տանիքի խոշոր ելուստով քիվը պահում են կրկնակի կալունակները։
Շենքի երկարությունը 56 մետր է, լայնությունը՝ 11 մետր։


== Հայտնի բնակիչներ ==
Իվան Իվանովիչ Սոլերտինսկի, թատրոնի և երաժշտության խորհրդային հայտնի քննադատ։ Նա 1941-1944 թվականներին ապրել է այս տանը։ Ի հիշատակ նրա՝ շենքի ճակատին փակցված է հուշատախտակ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Ламин В. А. Энциклопедия. Новосибирск. — Новосибирск: Новосибирское книжное издательство, 2003. — С. 272—273. — 1071 с. — ISBN 5-7620-0968-8
Памятники истории, архитектуры и монументального искусства Новосибирской области.
Դմիտրովկա (գյուղ, Վելիկա-Պիսարևկայի շրջան)

Անվան այլ կիրառումների համար տե՛ս՝ ԴմիտրովկաԴմիտրովկա (ուկրաիներեն՝ Дмитрівка), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Դմիտրովկա գյուղում բնակվում էր 358 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ձորբերան

Անվան այլ կիրառումների համար տե՛ս՝ Ձորբերան (այլ կիրառումներ)Ձորբերան, գյուղ Արևմտյան Հայաստանում, Խարբերդի վիլայեթի Կըզըլքիլիսեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
ԽՍՀՄ սպորտի վարպետ

«ԽՍՀՄ սպորտի վարպետ» (սպորտային տեղեկատվական գրականության մեջ կրճատ տարբերակը՝ ՍՎ), սպորտային կոչում, ստեղծվել է 1935 թվականին ԽՍՀՄ Կենտրոնական Կատարողական Կոմիտեի ֆիզիկական կրթության բարձրագույն խորհրդի կողմից (շախմատային ՍՎ կոչումը ստեղծվել է ավելի վաղ)։


== Պատմություն ==
Կոչումը շնորհվում էր ԽՍՀՄ մարզիկներին 1937 թվականից Միասնական համամիութենական սպորտային դասակարգման սահմանած չափորոշիչների իրականացման համար։ Կոչման շնորհումը դադարեցվել է 1992 թվականին։
1935 թվականի նմուշները համարներ չունեին։ 1949 թվականին ստեղծվեց նոր նշան, որն այլևս չփոխեց իր տեսքը։ № 1 նշանը շնորհվել է Ալբերտ Աբրամյանին ԽՍՀՄ-ի մարմնամարզության ազատ վարժությունների առաջնությունում հաղթելու համար։
1975 թվականի հունվարի 1-ի դրությամբ կոչում է ստացել շուրջ 108,1 հազար մարդ, իսկ 1988-ի դրությամբ՝ շուրջ 250 հազար։

		


== Սպորտի պատվավոր վարպետ ==
1959 թվականին ներմուծվել է «ԽՍՀՄ սպորտի վարպետի» պատվավոր նշանը, որը շնորհվել է այն մարզիկներին, որոնք 5 տարի անընդմեջ իրականացրել են ԽՍՀՄ սպորտի վարպետի չափորոշիչները։ ԽՍՀՄ-ի մարմնամարզության և սպորտի ռուսական ազգային կոմիտեի կողմից 1986 թվականի հունիսի 26-ից դադարացվել է այդ նշանով պարգևատրումը։ Սպորտային գրականության մեջ այս նշանը կրողները ստանում են «ԽՍՀՄ սպորտի պատվավոր վարպետ» (հապավումը՝ ՍՊՎ) անվանումը։


== Ազգային մարզաձևերի սպորտի վարպետ ==

1950-1960-ական թվականներին խորհրդային մի շարք երկրներում սահմանվել է «Ազգային մարզաձևերի սպորտի վարպետ» կոչումը։ Այն շնորհվել է հանրապետության սպորտկոմիտեի կողմից հիմնավորված մրցակցային կանոններ ունեցող ազգային մարզաձևերի համար։ 1970 թվականին ընդունված ազգային սպորտաձևերի համառուսական դասակարգումը իր մեջ ներառել է 17 մարզաձև՝ լծված եղջերուների մրցավազք, ազգային ըմբշամարտ, լապտա և այլն։


== Այլ ==
Շախմատի ԽՍՀՄ սպորտի վարպետ - կոչումը սահմանվել է 1925 թվականին։
ԽՍՀՄ շախմատային կոմպոզիցիայի սպորտի վարպետ - կոչումը սահմանվել է 1934 թվականին։


== Համանման կոչումներ ==
Համանման կոչումներ գոյություն են ունեցել Բուլղարիայում, Լեհաստանում (մինչև 1996 թվականը), Գերմանիայում, Ռումինիայում, Չեխոսլովակիայում։ 1992 թվականից սկսած՝ «սպորտի վարպետի» կոչում են սահմանել նաև նախկինում ԽՍՀՄ-ի կազմում ընդգրկված այլ պետություններ՝ Ռուսաստան, Ուկրաինա, Բելառուս, Ղազախստան, Ղրղզստան, Մոլդովա, Տաջիկստան, Ուզբեկստան։


== Ծանոթագրություններ ==


== Արտաքին հղումներ ==
«ԽՍՀՄ «Սպորտի վարպետ» կոչման նշան»։ falerist.org։ Վերցված է 2017-03-01
Լիսոգորկա (գյուղ, Լիտինկայի շրջան)

Անվան այլ կիրառումների համար տե՛ս՝ ԼիսոգորկաԼիսոգորկա (ուկրաիներեն՝ Лисогірка), գյուղ Ուկրաինայի Վիննիցայի մարզի Լիտինկայի շրջանում։
2001 թվականի տվյալներով Լիսոգորկա գյուղում բնակվում էր 131 մարդ։ Բնակավայրը զբաղեցնում է 0,072 կմ² տարածք։ Բնակչության խտությունը կազմում էր 1819,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրապտոլիտներ

Գրապտոլիտներ (լատ.՝ Graptolithina), կիսաքորդավոր ծովային գաղութային կենդանինևրի անհետացած ենթատիպ։ Ապրել են քեմբրի, օրդովիկի, սիլուրի, դևոնի և քարածխային ժամանակաշրջաններում։
Աննա Մարիա Ռավնոպոլսկա-Դին

Աննա Մարիա Յորդանովա Ռավնոպոլսկա-Դին (բուլղար․՝ Анна-Мария Йорданова Равнополска-Дийн, օգոստոսի 3, 1960(1960-08-03), Սոֆիա, Բուլղարիա), բուլղարացի տավղահար և կոմպոզիտոր։


== Կենսագրություն ==
Աննա-Մարիա Ռավնոպոլսկա-Դինը ծնվել է Սոֆիայում։ Սովորել է իտալացի պրոֆեսոր և տավղահար Լիանա Պասկալիի մոտ, այնուհետև կրթությունը շարունակել է ԱՄՆ-ում,  անվանի տավղահար պրոֆեսոր Սյուզեն ՄաքԴոնալդի մոտ` Ինդիանայի համալսարանում (Բլումինգթոն)։ Նրա երկու ուսուցիչները՝ Մարսել Տուրնիե (Լիանա Պասկալի) և Հենրիետ Ռենի (Սյուզեն ՄակԴոնալդ) եղել են ֆրանսիական տավղահարների դպրոցի սաներ։ Ինդիանայի համալսարանի երաժշտական դպրոցից ստացել է Արտիստիկ դիպլոմ։ 1992 թվականին առաջին անգամ հանդես է եկել Նյու Յորքի Քարնեգի հոլում։ Ամերիկյան հանդիսատեսին ներկայացվել է Նյու Յորքի WQXR ռադիոյի «McGraw-Hill Young Artists Showcase» հաղորդման միջոցով, ավելի ուշ մասնակցել է մի շարք նշանավոր միջազգային մրցույթների, այդ թվում՝ Գարիլեսսի Բերիում, Մյունխենում և Երուսաղեմում։
1992 թվականին դարձել է Բուլղարիայի ամերիկյան համալսարանի հիմնադիրներից մեկը։ Համալսարանում դասավանդել է մի քանի տեսական և դաշնամուրի ու տավիղի կիրառական դասընթացներ։ 2008 թվականին Ռավնոպոլսկա-Դինի ուսանողները Բալկանյան թերակղզում առաջին անգամ կատարել են Պյոտր Չայկովսկու եղանակները։
Աննա Մարիա Ռավնոպոլսկա-Դինի ամենահայտնի ելույթներից մեկը եղել է 2002 թվականին, Ժնևի տավղահարների ութերորդ համաշխարհային կոնգրեսում։ Այնտեղ նա կատարել է առաջին տավիղ վեց տավղահարների համույթում և առանձին մենահամերգ է ունեցել, չնայած ձախ ձեռքի մասնակի կաթվածահարությանը։

2003 թվականին Աննա Մարիա Ռավնոպոլսկա-Դինը բացահայտել է իր կոմպոզիտորական տաղանդը։ Նրա առաջին ստեղծագործությունը` «Իմպրովիզացիա», գրված է բուլղարական ժողովրդական ոճով։


== Հրապարակումներ ==


=== Գրքեր, հոդվածներ և թարգմանություններ ===
Տավիղը բալկանյան կոմպոզիտորների նվագախմբային ստեղծագործություններում (1900-1930)"Երաժշտություն. երեկ-այսօր", 2002 

Տավիղը որպես գունագեղ գործիք 20-րդ դարի սկզբում ("Арфата като колористичен инструмент в началото на ХХ век"), 954-90353-9-5, 2001
Տավիղը որպես գունագեղ գործիք Կլոդ Դեբյուսիի ստեղծագործություններում, 2001“Երաժշտական  հորիզոններ”, vol. 7 - 8, 2001, 21- 25, 27 - 33

Կարգավորումներ մենակատար տավղահարի համար, Սոֆիայի լարային ինստիտուտ, 1995
Կարգավորումներ մենակատար տավղահարի համար, 1988


== Սկավառակագրություն ==
Bulgarian Harp Favorites, Arpa d’oro, CD 2003
Legende:  French Music for Harp, Gega compact disc, 1999
Harpist at the Opera (honoring the Donizetti bicentennial), Arpa d'oro CD, 1997
Harps of the Americas (Paraguayan and pedal harps), Arpa d'oro CD, 1996
Erich Schubert Pop Harp Festival, Gega CD, 1994
A Harpist's Invitation to the Dance, Gega CD, 1992


== Ծանոթագրություններ ==


== Արտաքին հղումներ ==
"Curriculum Vitae: Anna-Maria Ravnopolska-Dean" American University in Bulgaria in English
Թագուհի Ատամի խոզանակ

«Թագուհի Ատամի խոզանակ» (ռուս.՝ Королева Зубная щётка), խորհրդային նկարված մուլտիպլիկացիոն ֆիլմ երեխաների համար։ Մուլտֆիլմն ստեղծել է ռեժիսոր Նիկոլայ Ֆեոդորովը 1962 թվականին Սոֆյա Մոգիլևսկայայի համանուն հեքիաթի հիման վրա։


== Սյուժե ==
Պատմողի ձայնն ասում է, որ փոքրիկ փնթի աղջիկը լվանում է ձեռքերը։ Օճառից առաջանում է պղպջակ, որը մեծանում է ու տանում նրան, սակայն շուտով պայթում է ծիծաղից։ Փնթի աղջիկը հայտնվում է թագուհի Ատամի խոզանակի երկրում։ Տուն վերադառնալու համար աղջիկը պետք է անցնի մի քանի փորձություն, սովորի կարգապահություն և հիգիենայի կանոնները։


== Ստեղծողներ ==


== Դերերը հնչյունավորել են ==
Նիկոլայ Լիտվինով – հեղինակի խոսք
Գալինա Նովոժիլովա – աղջիկ
Վյաչեսլավ Նեվիննի – օճառի պղպջակ
Գեորգի Վիցին – Օճառ պապիկ
Ելենա Պոնսովա – մորաքույր Ճիլոպ
Մարիա Բաբանովա – թագուհի Ատամի խոզանակ


== Վերաթողարկում ==
Մուլտֆիլմը թողարկվել է PAL համակարգով տեսաերիզներով մուլտֆիլմերի տարբեր հավաքածուներում՝ «Լավագույն խորհրդային մուլտֆիլմեր», Studio PRO Video, 1990-ական թվականների կեսերի թողարկում, «Սոյուզմուլտֆիլմ, մուլտֆիլմերի հավաքածու», «Союз», 1995։
2000-ական թվականներին մուլտֆիլմը վերաթողարկվել է VHS-ով, VCD սկավառակներով և DVD-ով։
«Հեքիաթներ մանուկների համար» (ռուս.՝ «Сказки для малышей»), «Союз», 2003, մուլտֆիլմերի հավաքածու։
«Սիրելի մուլտֆիլմերի ոսկե հավաքածու № 7» (ռուս.՝ «Золотая коллекция любимых мультфильмов № 7»), DVD, 2003 թվական։


== Ծանոթագրություններ ==


== Գրականություն ==
Могилевская Софья Сказки о маленькой Машеньке. — М.: Мелик-Пашаев, 2016. — 56 с. — ISBN 978-5-00041-175-9
Ինչ գեղեցիկ է փայլում այսօր լուսինը

«Ինչ գեղեցիկ է փայլում այսօր լուսինը» (ռուս.՝ «Как прекрасно светит сегодня Луна»), խորհրդային մուլտիպլիկացիոն ֆիլմ, որ ստեղծվել է 1988 թվականին ռեժիսոր Վիկտոր Դուդկինի կողմից «Սոյուզմուլտֆիլմ» ստուդիայում և պատմում է գեղեցկության ուժի մասին։


== Սյուժե ==
Լիալուսնի ժամանակ կենդանիները հիանում են նրանո, թե ինչքան գեղեցիկ է փայլում լուսինը։ Միայն արջն է դժգոհ և ամեն կորպ փորձում է խանգարել այդ տեսարանով հիանալուն, բայց ոչ ոք ուշադրություն չի դարձնում նրա վրա։ Հոգնելով սենտիմենտալությունից՝ արջը գնում է թավուտ՝ գայլերի մոտ, բայց պարզվում է, որ չնայած իրենց արտաքին վայրագությանը՝ նրանք նույնպես հոգու խորքում ենթակա են գեղեցկության զգացումին։


== Ստեղծողներ ==
Սցենարի հեղինակ՝ Ռ. Խուստունդինովա
Կինոռեժիսոր՝ Վիկտոր Դուդկին
Կինոօպերատոր՝ Ի. Դիանով
Կոմպոզիտոր՝ Շանդոր Կալոշ
Հնչյունային օպերատոր՝ Բորիս Ֆիլչիկով
Մոնտաժող՝ Գ. Ֆիլատովա
Բեմադրող նկարիչ՝ Վիկտոր Դուդկին
Նկարիչ-մուլտիպլիկատորներ՝ Լ. Մայատնիկովա, Օ. Պանոկինա, Իրինա Սոբինովա-Կասիլ
Խմբագիր՝ Ա. Վյատկին
Գեղարվեստական ղեկավար՝ Ս. Սոկոլով
Տեքստը կարդում է՝ Վյաչեսլավ Բոգաչյով


== Ծանոթագրություններ ==


== Արտաքին հղումներ ==
«Ինչ գեղեցիկ է փայլում այսօր լուսինը»
Շևչենկովսկոե (ավան, Կոնոտոպի շրջան)

Շևչենկովսկոե (ուկրաիներեն՝ Шевченківське), ավան Ուկրաինայի Սումիի մարզի Կոնոտոպի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մ.թ.ա. 645


== Դեպքեր ==


== Ծնունդներ ==


== Մահեր ==
Գրյանչիխա

Գրյանչիխա (ուկրաիներեն՝ Грянчиха), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Գրյանչիխա գյուղում բնակվում էր 28 մարդ։ Բնակավայրը զբաղեցնում է 0,155 կմ² տարածք։ Բնակչության խտությունը կազմում էր 180,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (5084)

Ժողովածու (5084), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5084 թվի տակ։ Ձեռագիրը գրվել է 1799 թվականին, 18-րդ դարում Մարգար Խոճենց Երևանցի (Ա) գրիչի կողմից Սանկտ Պետերբուրգում։ Գրված է թղթի վրա, որը ունի 18x11 չափս։ Ձեռագիրը կազմված է 128 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարան գրչի՝ 1ա, 80բ, 103ա, (1799 թ.):


== Բովանդակություն ==
Մարգարայ Խօճենց Երևանցւոյ Համաստ որպիսութիւն եկեղեցւոյ, Ծանուցմունք վասն Ժակոբէնիստ կոչեցելոց։
Յաղագս թէ պարտ է երգել զՍուրբ աստուածն խաչեցարիւ։
Գուշակութիւնք ի վերայ ԺԲ կենդանակերպից։
Վիճակ Դանիէլի մարգարէի (հայատառ թուրքերեն)։
Տեսիլ Ներսիսի։


== Ծանոթագրություններ ==
T.G.I. Fridays

T.G.I. Friday’s (հայերեն՝ Ֆրայդիս, ինչպես նաև «Friday’s», «FRiDAY’S», «T.G.I.s») ռեստորանների ամերիկյան ցանց, հիմնադրված 1965 թվականի մարտի 15-ին Նյու-Յորքում։ Համարվում է Sentinel Capital Partners-ի և TriArtisan Capital Partners-ի ստորաբաժանումը, որոնք ցանցը գնել են 2014 թվականի մայիսին Carlson Companies-ից 800 միլիոն դոլարով։ «Friday’s» ռեստորանների ինտերիերի դիզայնը հայտնի է կարմիր-սպիտակ շերտավոր ծածկով, արույրե բազրիքով, Թիֆանի լուսամփոփներով և այլն։
Ընկերության կենտրոնական գրասենյակը տեղակայված է Քերոլթոնում, Դալասի արվարձանում (Տեխաս)։


== Անվանում ==
«T.G.I. Friday’s» անվանումը համարվում է անգլերենով հայտնի արտահայտության՝ «Thank Goodness It’s Friday!»  հապավումը (հայերեն՝ Փառք Աստծո, այսօր ուրբաթ է):


== Պատմություն ==
Ալան Սթիլմանը հիմնեց իր առաջին T.G.I. ռեստորանը ուրբաթ`1965 թվականի մարտի 15-ին Նյու-Յորքում` Մանհեթենի Իսթ-Սայդում Քուինսբորո կամուրջի հարևանությամբ։ Սա շրջան է, որտեղ ապրում էին շատ ուղեկցորդուհիներ և ֆոտոմոդելներ, և Սթիլմանը հաշվարկում էր, որ սեփական բարի բացումը կօգնի նրան ծանոթանալ կանանց հետ։
Ռեստորանը հայտնի դարձավ նաև նրանով, որ ղեկավարության քաղաքականության անբաժանելի մասը դարձավ տարբեր ակցիաների անցկացումը։ Ինչպես, օրինակ, այնտեղ է կատարվել Նյու-Յորքի այսպես կոչված «գիշեր միայն կանանց համար» առաջին երեկույթներից մեկը (անգլ.՝ Ladies' night):
Մինչև 1970-ականներին Ալան Սթիլմանը երկրի Միջին Արևելքում արդեն բացել էր մի քանի ռեստորան, այդ թվում T.G.I. ռեստորանը Մեմֆիսում, Թենեսի նահանգում։
1971 թվականին Դենիել Սքոգինը գնեց թույլտվություն ցանցի մի քանի ռեստորանների համար։ 1972 թվականին Սկոգգինը բացում է Friday’s ռեստորանը Տեխաս նահանգի կենտրոնում`Դալասում։ Քիչ հետո Սքոգինը դարձավ ռեստորանների ցանցի գլխավոր տնօրենը։ Հեռու ապագայում, նա հաջորդ 15 տարիներին աշխատում է այս պաշտոնում։ 1975 թվականին ցանցը վաճառվել է Carlson Companies ընկերությանը։ Ըստ ընկերության հետ կնքված պայմանագրի Ալան Ստիլմանն ու այլ հիմնադիրները և օգնականները իրավասու չեն ազդել «T.G.I. Friday’s»-ի հեռավոր ճակատագրի հետ կապված կառավարական որոշումների վրա։ Դենիել Սքոգինը Carlson Companies-ի հետ կնքեց պայմանագիր և շարունակեց զբաղեցնել գլխավոր տնօրենի պաշտոնը։
Առաջին ռեստորանը ԱՄՆ-ի սահմաններից դուրս բացվել է Մեծ Բրիտանիայում 1986 թվականին։
1994 թվականին «Friday’s» առաջին ռեստորանը փակվեց։ Այժմ նրա տեղում բացվել է նախկին ռեստորանի ինտերիերի մի մասը (օրինակ, Ստիլլմանի տեղադրած արույրե բազրիքը) պահպանած «Baker Street» անգլիական փաբը։
2011 թվականի մարտի դրությամբ աշխարհում բացված է «Friday’s» ցանցի 992 ռեստորան։
2014 թվականի մայիսի 20-ին «T.G.I. Friday’s»-ը վաճառվել է Sentinel Capital Partners և TriArtisan Capital Partners ընկերություններին 800 միլիոն դոլարով։  


== Ծանոթագրություններ ==


== Արտաքին հղումներ ==
Պաշտոնական միջազգային կայք
Ընկերության կայքը Ռուսաստանում
Ջեմմա Բեյնս

Ջեմմա Բեյնս (անգլ.՝ Jemma Baines, օգոստոսի 17, 1994(1994-08-17), Ադելաիդա, Ավստրալիա), ավստրալիացի մոդել։ 2010 թվականին 16 տարեկանում Բեյնսը հաղթել է գեղեցկության մրցույթում, որն անցկացնում էր «Girlfriend Magazine» ամսագիրը և «Vogue Germany» հանդեսը ճանաչվել է նրան 13/14 աշուն/ձմեռ շրջանի քառասուն առաջատար մոդելներից մեկը։


== Վաղ տարիներ ==
Ծնվել է Ադելաիդայում և մեծացել Գրեյնջում՝ Ադելալիդայի մերձափնյա արվարձանում։ Ծագում է Ժակլինի և Ադելաիդայի ճանաչված նկարիչ Էնդրյու Բեյնսի ընտանիքում։ Ունի երկու քույր՝ Սքայը և Էմբերը։ Երկու տարեկանում արդեն նա հասկացել է, որ ուզում է մոդել դառնալ։ «The Daily Telegraph»-ին տված հարցազրույցներից մեկում նա խոստովանել է, որ «դպրոցում կարդում էր «Vogue» ամսագիրը՝ փոխանակ դասերն անելու»։ Մինչև 2010 թվականի վերջը կրել է բրեկետներ։ Մինչև մոդելային գործունեություն ծավալելը հաճախել է St. Aloysius College։


== Գործունեություն ==


=== 2010-2011 թվականներ ===
Բեյնսի հայրը խորհուրդ է տվել դստերը հետաձգել մոդելային կարիերան, մինչև որ նա մեծանա, սակայն աղջիկը 2010 թվականին 16 տարեկանում դարձել է Girlfriend Rimmel Model Search-ի մրցույթի եզրափակչի մասնակից։ 2010 թվականի նոյեմբերին նա մասնակցել է Simmer On The Bay-ի մրցույթին, Սիդնեյում էլ պայմանագիր է կնքել այնպիսի գործակալությունների հետ, ինչպիսիք են՝ Chic Model Management և NEXT Model Management, ինչպես նաև կեցվածք է ընդունել «Girlfriend Magazine» ամսագրի համար։
2011 թվականին առաջին անգամ հանդես է եկել RAFW նորաձևության ցուցադրությանը՝ ներկայացնելով Zimmerman, Romance Was Born, Miss Unkon, Christopher Esber և Lover ապրանքանիշերի հագուստներ։ 2011 թվականի սկզբին նրա մասին հոդվածը հայտնվել է «Grazia Australia» ամսագրում։ Հետագայում կեցվածք է ընդունել Պիտեր Ալեքսանդրի և Russh -ի համար, ինչպես նաև «Harper's Bazaar» ամսագրի ավստրալիական տարբերակի։


=== 2012 թվականից այժմ ===
2012 թվականի փետրվարին հայտնվել է «L’Officiel Singapore» ամսագրի շապիկին, որի նկարահանումները տեղի են ունեցել Նոր Զելանդիայի Գլենորչի վայրում։ Մինչև այժմ նկարվել է «Request QJ Magazine», «Marie Claire Australia», «Elle», «L’Express Style», «Glamour», «Oyster», «Grazia France» և «Blugirl» ամսագրերի համար։
2014 թվականի սեպտեմբերին մասնակցել է «Vogue Australia» ամսագրի անցկացրած գեղեցկության մրցույթին։


== Ծանոթագրություններ ==


== Արտաքին հղումներ ==
Jemma Baines, Next News
Jemma Baines, Sight Management Studio
Vogue Australia, «Despatch: Jemma Baines from Paris haute couture»
Chic Management, «Jemma Baines gives us Classic Remixed in the April 2014 issue of Harpers Bazaar Australia»
Կլոստեր Լեհնին

Կլոստեր Լեհնին (գերմ.՝ Kloster Lehnin (Gemeinde)), կոմունա Գերմանիայի Բրանդենբուրգ երկրամասում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 11 089 մարդ (ըստ 2010 թվականի դեկտեմբերի 31-ի մարդահամարի)։ Տարածքը կազմում է 199,30 կմ²։ Պաշտոնական կոդ՝ 12 0 69 306։


== Բնակչություն ==
Կոմունան ներառում է 14 գյուղական շրջան։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայք
Պեդրո Բերնարդո

Պեդրո Բերնարդո (իսպ.՝ Pedro Bernardo), բնակավայր և մունիցիպալիտետ Իսպանիայում։ Մտնում է Լյելդա պրոնվիցիայի մեջ՝ Կաստիլիա և Լեոն ինքնավար համայնքում։ Մունիցիպալիտետը գտնվում է Պալյարս Սոբիրա շրջանում։ Նրա տարածքը գրավում է 176,71 կմ², իսկ բնակչությունը կազմում է 3839 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 136 կմ հեռավորության վրա։


== Ծանոթագրություններ ==
(2582) Հարիմայա-Բաշի

(2582) Հարիմայա-Բաշի (անգլ.՝ Harimaya-Bashi), աստերոիդ աստերոիդների գոտու արտաքին մասում։ Հայտնաբերվել է 1981 թվականի սեպտեմբերի 26-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 3,200558 ա. մ., առավելագույնը մոտենում է 2,9921 ա. մ. հեռավորության վրա և հեռանում 3,409 ա. մ.։ Արեգակի շուրջ մեկ ամբողջական պտույտ է կատարում 2091,4 երկրային օրվա ընթացքում, իր ուղեծրով շարժվելով միջինում 0,172134 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2582) Հարիմայա-Բաշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)